《沁园春 草花》
清代·曹慎仪

细绾银丝，巧裁玉剪，锦片成围。爱繁英烂漫，不愁漂泊，柔枝绰约，何用栽培。

听雨春归，惜花人倦，惆怅芳菲点翠苔。无聊甚，倩飞蚨几许，买得重开。

应教蝶怨蜂猜。恰宛似、梢头乍折来。向青铜镜里，绿鬟低坠，紫金钗□，素手轻排。

香借兰膏，晕黏粉黛，漫整新妆晓梦回。相看遍、尽艳红娇白，独让燕台。

作者简介：曹慎仪（约乾嘉期间），字叔蕙，清江西新建人，礼部尚书曹文恪（脩先）公孙女，雪浦侍郎同里顾侍郎清昕室。